24.2.2023
SL
Uradni list Evropske unije
L 60/27
1.5.1.2
Če zaradi značilnosti vozila ni mogoče upoštevati trajanja, predpisanega za Δt, se lahko trajanje podaljša; v vsakem primeru se poleg časa, potrebnega za zaviranje in pospeševanje vozila, v vsakem ciklu dovoli 10 sekund za stabilizacijo hitrosti v1.
1.5.1.3
Pri teh preizkusih je treba silo, ki deluje na upravljalni element, prilagoditi tako, da se pri vsaki uporabi zavor doseže povprečni pojemek 3 m/s2; lahko se opravita dva predhodna preizkusa, da se določi ustrezna sila za aktiviranje upravljalnega elementa.
1.5.1.4
Med uporabo zavor mora biti stalno vklopljeno najvišje prestavno razmerje (razen hitre prestave itd.).
1.5.1.5
Pri pospeševanju po zaviranju se mora menjalnik uporabljati tako, da se v čim krajšem času doseže hitrost v1 (največji pospešek, ki ga dopuščata motor in menjalnik).
1.5.1.6
Za vozila, ki ne morejo izvesti ciklov segrevanja zavor, se morajo preizkusi izvajati tako, da se predpisana hitrost doseže pred prvim zaviranjem, potem se uporabi največji možni pospešek za ponovno doseganje hitrosti in nato se zaporedoma zavira pri hitrosti, doseženi ob koncu vsakega 45-sekundnega cikla.
1.5.1.7
Pri vozilih, ki so opremljena z električnim regenerativnim zavornim sistemom kategorije B, mora biti stanje akumulatorjev vozila ob začetku preizkusa takšno, da zavorna sila, ki jo prispeva električni regenerativni zavorni sistem, ne presega najmanjše vrednosti, ki jo zagotavlja zasnova sistema.
Ta zahteva se šteje za izpolnjeno, če so akumulatorji v enem od stanj polnjenja, navedenih v odstavku 1.4.1.2.3.
1.5.2
Zavorni učinek pri zaviranju s segretimi zavorami
1.5.2.1
Ob koncu preizkusa tipa I (opisanega v odstavku 1.5.1 te priloge) je treba zavorni učinek delovnega zavornega sistema pri zaviranju s segretimi zavorami izmeriti pod enakimi pogoji (in zlasti pri uporabi povprečne sile za aktiviranje upravljalnega elementa, ki ni večja kot dejansko uporabljena povprečna sila) kot za preizkus tipa 0 pri odklopljenem motorju (temperaturni pogoji so lahko različni).
1.5.2.2
Ta zavorni učinek pri zaviranju s segretimi zavorami ne sme biti manjši od 75 % (2) predpisanega zavornega učinka in od 60 % vrednosti, zabeležene pri preizkusu tipa 0 pri odklopljenem motorju.
1.5.2.3
Pri vozilih, ki so opremljena z električnim regenerativnim zavornim sistemom kategorije A, mora biti med uporabo zavor stalno vklopljena najvišja prestava, morebitni ločeni upravljalni element električnega zaviranja pa se ne sme uporabljati.
1.5.2.4
Pri vozilih, ki so opremljena z električnim regenerativnim zavornim sistemom kategorije B, se mora po opravljenih ciklih segrevanja zavor v skladu z odstavkom 1.5.1.6 te priloge preizkus zavornega učinka pri zaviranju s segretimi zavorami izvesti pri največji hitrosti, ki jo lahko vozilo doseže ob koncu cikla segre­ vanja zavor, razen če se lahko doseže hitrost iz odstavka 2.1.1(A) te priloge.
Za primerjavo je treba poznejši preizkus tipa 0 s hladnimi zavorami ponoviti od iste hitrosti in s podobnim prispevkom električnega regenerativnega zaviranja, kot ga zagotavlja ustrezno stanje polnjenja akumulatorja, ki je bilo na voljo med preizkusom zavornega učinka pri zaviranju s segretimi zavorami.
Po postopku in preizkusu ponovne vzpostavitve zavornega učinka je pred izvedbo preizkusa dovoljena nadaljnja obnova zavornih oblog zaradi primerjave zavornega učinka pri tem drugem preizkusu s hladnimi zavorami z zavornim učinkom pri preizkusu s segretimi zavorami glede na merila iz odstavkov 1.5.2.2 ali 1.5.2.5 te priloge.
Preizkusi se lahko opravijo brez sestavnega dela regenerativnega zaviranja.
V tem primeru se zahteva glede stanja polnjenja akumulatorjev ne uporablja.
1.5.2.5
Če vozilo izpolnjuje zahtevo glede 60 % iz odstavka 1.5.2.2 te priloge, vendar ne izpolnjuje zahteve glede 75 % (2) iz odstavka 1.5.2.2 te priloge, se lahko izvede dodaten preizkus zavornega učinka pri zaviranju s segretimi zavorami, pri katerem se uporabi sila za aktiviranje upravljalnega elementa, ki ne presega sile, določene v odstavku 2 te priloge.
Rezultati obeh preizkusov morajo biti navedeni v poročilu.
(2) To ustreza zavorni razdalji 0,1 v + 0,0080 v2 in povprečnemu polnemu pojemku 4,82 m/s2.